agnīṣómayorevá rūpámanvā́yatte yáchuklaṃ tádāgneyaṃ yátkr̥ṣṇaṃ tátsaumyaṃ yádi vetaráthā yádevá kr̥ṣṇaṃ tádāgneyaṃ yáchuklaṃ tátsaumyaṃ yádeva vī́kṣate tádāgneyáṃ rūpaṃ śúṣke iva hi vī́kṣamāṇasyā́kṣiṇī bhávataḥ śúṣkamiva hyā̀gneyaṃyádeva svapiti tátsaumyáṃ rūpámārdré iva hí suṣupuṣó 'kṣiṇī bhávata ārdrá iva hi sóma ājarasáṃ ha vā́ asmíṃ loke cákṣuṣmānbhavati sácakṣuramúṣmiṃloke sámbhavati yá evámetau cákṣuṣī ā́jyabhāgau véda